Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 350/11/5508	Ružomberok, 9.2.2012
EEČ : 2-42-10-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodená XXXXX požadovala náhradu škody vo výške 150,- Eur, poškodenej obvinený uhradil počas mediácie požadovanú sumu 150,- Eur a poškodenej VšZP uhradil na jej účet 09.01.2012 požadovanú sumu 153,62 Eur. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-32/DI-RK-2011.

Skutková veta: 
 dňa 24.08.1011 v čase o 01.20 h vykonával jazdu na motorovom vozidle zn. KIA Ceed, ev. č. RK-174BD, po ulici Hollého v obci Likavka, okres XXXXX, v smere od štátnej cesty I/59 smerom na Martinček, kde pred rodinným domom č. 411 na ulici Hollého v Likavke s vozidlom zastavil, zo zadných dverí vystupovala spolujazdkyňa XXXXX, nar. XXXXX, ktorej v dôsledku nevenovania sa a nesledovania situácie v cestnej premávke menovaný prešiel s vozidlom po pravej nohe, pričom došlo ku zraneniu XXXXX a to pomliaždeniu mäkkých častí pravej nohy, nalomeniu hlavičky II. predpriehlavkovej kosti pravej nohy s dobou PN v trvaní 10 dní,
Odôvodnenie: 
            Uznesením povereného príslušníka, Okresného dopravného inšpektorátu XXXXX sp. zn. ORP-32/Di-RK-2011 z 30.09.2011 bolo podľa § 206 ods. 1 Trestného poriadku vznesené obvinenie XXXXX pre prečin ublíženia nazdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
           XXXXX a poškodená uzavreli dňa 04.01.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodená požadovala náhradu škody vo výške 150,- Eur, poškodenej obvinený uhradil počas mediácie požadovanú sumu 150,- Eur a poškodenej VšZP uhradil na jej účet 09.01.2012 požadovanú sumu 153,62 Eur.
    	
            XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	
           
            XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodená spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 
          
  Táto suma je primeraná závažnosti spáchaného trestného činu.
       
  XXXXX a poškodená s týmto spôsobom vybavenia veci v prípravnom konaní vyslovili súhlas. 
    	
   Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	  
Preto som rozhodol tak, ako je uvedené vo výrokovej časti tohto uznesenia.
Poučenie: 
           Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor